Opprinnelig var Reitgjerdet en pleiestiftelse for spedalske fra 1860-årene. Arkitektene Schirmer og von Hanno tegnet den store murbygningen med rom for 250 pasienter. Etter at Armauer Hansen oppdaget leprabasillen, ble slike pleieinstitusjoner for spedalske etter hvert overflødige, og sykehuset ble ombygget til psykiatriformål i årene 1919–23. Mellom 1957 og 1963 ble det oppført en ny sykehusfløy og funksjonærboliger, tegnet av Roar Tønseth.